54 साल की उम्र में दिखाया हौसला, बेस कैंप पहुंचकर लहराया तिरंगा
Sarabhai Vs Sarabhai Fame JD Majethia Climbs Mount Everest. फेमस कॉमेडी शो साराभाई वर्सेस साराभाई फेम जेडी मजीठिया ने हाल ही में एवरेस्ट बेस कैंप पर चढ़ाई की है। एक्टर ने सोशल मीडिया पर वीडियोज और फोटोज शेयर करते हुए अपने इस ट्रेक के पूरे होने की जानकारी दी।
फेमस कॉमेडी शो खीचड़ी और साराभाई वर्सेस साराभाई जैसे शोज में काम कर चुके एक्टर जेडी मजीठिया ने हाल ही में एवरेस्ट बेस कैंप की चढ़ाई की है। एक्टर ने सोशल मीडिया पर वीडियोज और फोटोज शेयर करते हुए अपने इस ट्रेक को पूरा करने की जानकारी दी। 54 साल के जेडी हमेशा से चाहते थे कि वो माउंट एवरेस्ट की चढ़ाई करें और फाइनली उन्होंने अपने इस सपने को पूरा कर लिया है। जेडी के इस कदम ने यह साबित कर दिया है कि उम्र सिर्फ एक नंबर है।
एवरेस्ट बेस कैंप पहुंचकर जेडी ने शेयर की तस्वीरें, लहराया तिरंगा झंडा
जेडी मजीठिया ने एवरेस्ट बेस कैंप पहुंचने के बाद चढ़ाई की तस्वीरें शेयर की। उन्होंने लिखा- ‘11 दिनों तक एवरेस्ट बेस कैंप की ट्रेनिंग के बाद मैं इस तरह दिख रहा था। मैं बेहद खुश हूं और बाकी तस्वीरों के जरिए ये जाहिर करने की कोशिश कर रहा हूं कि मैं इस वक्त कैसा महसूस कर रहा हूं।’
एवरेस्ट बेस कैंप की पहली तस्वीर एक सेल्फी है, जिसमें एक्टर पोज देते नजर आ रहे हैं। दूसरी और तीसरी तस्वीर में जेडी बड़े गर्व से तिरंगा फहराते हुए नजर आ रहे हैं। चौथी और पांचवी तस्वीर में एक्टर माउंट एवरेस्ट के सामने फोटो क्लिक करवा रहे हैं। छठी फोट एक रॉक की है, जिस पर लिखा है- एवरेस्ट बेस कैंप 5364…
आइए नजर डालते हैं जेडी की इन तस्वीरों पर- 
सेलेब्स और फैंस ने जेडी को दी बधाइयां 
फोटोज सामने आने के बाद से फैंस और सेलेब्स जेडी को उनकी इस सफलता के लिए बधाइयां दे रहे हैं। नागिन एक्ट्रेस अदा खान ने कमेंट सेक्शन में लिखा- ‘वाह फाइनली।’ टीवी एक्ट्रेस दीपशिखा नागपाल ने तालियों के जरिए खुशी जाहिर की है। इसके अलावा गौतम रोडे, परिवा प्रणति और कई अन्य लोगों ने उन्हें बधाई दी है।
चढ़ाई के रास्ते में गाते हुए चलते गए जेडी 
जेडी ने सोशल मीडिया पर ट्रेक के दौरान का एक वीडियो शेयर किया है, जिसमें हौसला बढ़ाने के लिए एक्टर रास्ते में पुराने गाने गुनगुनाते नजर आ रहे हैं। वीडियो में जेडी गाते हैं- ‘ओ मेरे दिल के चैन, चैन आए मेरे दिल को दुआ कीजिए।’ पोस्ट शेयर करते हुए जेडी ने लिखा- ‘माउंटेन आइडल में ये बंदा जरूर आगे जाएगा।’
जेडी ने माउंटेनियर केवल हिरेन कक्का से की मुलाकात
एक्टर और प्रोड्यूसर ने ट्रेकिंग के दौरान कई वीडियोज बनाए हैं, जिसमें वो तमाम लोगों से मिलते जुलते अपना रास्ता पार कर रहे हैं। जेडी ने एक वीडियो शेयर किया जिसमें वो नेशनल अवॉर्ड विनर माउंटेनियर केवल हिरेन कक्का से मुलाकात करते हैं। केवल अब तक दुनिया के 6 सबसे ऊंचे पहाड़ो पर चढ़ाई कर चुके हैं। जेडी ने उनसे मिलने पर खुशी जाहिर की, वहीं केवल ने बताया कि वो साराभाई वर्सेस साराभाई के समय से ही एक्टर के फैन रहे हैं।
6 मई को जेडी ने शुरू किया था ट्रेक 
जेडी ने करीब 1 हफ्ते पहले अपने ट्रेक की शुरुआत का एक वीडियो शेयर किया था। जिसमें वो एक पहाड़ी बुजुर्ग महिला के साथ हंसते हुए नजर आ रहे हैं। जेडी कहते हैं कि फोटोज क्लिक करने और वीडियोज बनाना भला किसे नहीं पसंद होता। इन्हें भी देखिए ये बी वीडियो शूट कर रही हैं। इतने में बुर्जुग महिला और जेडी हंसने लगते हैं।
बता दें कि जेडी ने अपने इस ट्रिप की शुरुआत 6 मई से की थी। एक्टर ने एक विडियो शेयर किया था, जिसमें उनका पेट उन्हें एयरपोर्ट तक छोड़ने आया था। जेडी ने कैप्शन में लिखा- ‘एक बकेट लिस्ट पूरी करने की शुरुआत।’
